Reede õhtul oli meil ka asutuse mitteformaalne jõulupidu, aga sinna ma seekord ei läinudki, kuigi vahepeal mõtlesin. Lihtsalt ei olnud seltskond päris see, korraldus lonkas minu jaoks kaheksat jalga ja neid põhjuseid leidus ikka ja ikka veel, miks mitte minna. Kõige lõpuks oli peo õhtujuhiks mu enda sõbranna, mu enda soovitatud ka. Seega sain  sõbrannaga hoopis peale seminari ja enne õhtust pidu kokku, me pole mingi aasta otsa enam silmast silma kohtunud. Jutustasime maast ja meestest, säravate inimestega on ikka mõnus kohtuda. Siis aga saatsin ta peole ja ise läksin koju.